## Odluka o načinu i rokovima dostavljanja izvješća o kupljenim odnosno prodanim devizama na deviznom tržištu

### NN 99/1993 (2.11.1993.), Odluka o načinu i rokovima dostavljanja izvješća o kupljenim odnosno prodanim devizama na deviznom tržištu

# SAVJET NARODNE BANKE HRVATSKE

Na temelju članka 13. te članka 21. stavak 2. Zakona o osnovama deviznog
sustava, deviznog poslovanja i prometu zlata ("Narodne novine",
br. 91A/93); te članka 67. stavak 1. točka 23) Zakona o Narodnoj banci
Hrvatske ("Narodne novine", br. 74/92, 26/93 i 79/93) Savjet
Narodne banke Hrvatske, .na sjednici održanoj 30. listopada 1993. godine,
donio je

## ODLUKU

### o načinu i rokovima dostavljanja izvješća o kupljenim odnosno prodanim devizama na deviznom tržištu

I.

Banke ovlaštene za poslove s inozemstvom (u daljnjem tekstu: banke)
dostavljaju Narodnoj banci Hrvatske podatke o kupljenim odnosno prodanim
devizama na deviznom tržištu na način i u rokovima propisanim ovom Odlukom.

II.

Izvješća iz točke 1. ove Odluke obuhvaćaju podatke o: 1) svim kupnjama
i prodajama deviza između banke i domaćih pravnih osoba kao i osoba iz
članka 4. stavak 3. Zakona o osnovama deviznog sustava, deviznog poslovanja
i prometu zlata, te banke i stranih pravnih osoba , 2) svim prodajama deviza
drugim bankama.

III.

Izvješća se dostavljaju Narodnoj banci Hrvatske do 12 . sati slijedećeg
radnog dana od dana obavljene kupoprodaje, odnosno zaključene kupoprodaje
deviza.

IV.

Podatke iz točke II. pod1) banke dostavljaju na Obrascu br.1 koji je
sastavru dio ove Odluke.

Kupnja deviza iskazuje se u ukupnom iznosu za svaku valutu, uz obvezno
iskazivanje i ukupne protuvrijednosti izvršene isplate u domaćoj valuti.

Prodaja deviza iskazuje se u ukupnom iznosu za svaku valutu, uz obvezno
iskazivanje i ukupne protuvrijednosti ostvarene naplate u domaćoj valuti.

V.

Podatke iz točke II. pod 2) banke dostavljaju na Obrascu br. 2 koji
je sastavni dio ove Odluke.

Podatke dostavlja banka prodavatelj u ukupnom iznosu svake strane valute
pojedinačno. Banka obvezno iskazuje i ukupnu protuvrijednost a domaćoj
valuti za prodane strane valute pojedinačno

Podaci ne uključuju prodaje bankama koji se plaćaju u drugoj konvertibilnoj
valuti (devizne arbitraže), već samo prodaje strane valute uz naplatu protuvrijednosti
u domaćoj valuti.

Podaci ne uključuju prodane devize Narodnoj banci Hrvatske po bilo kojoj
osnovi.

VI.

Za svaku pojedinu kupnju ili prodaju deviza u smislu ove odluke, banke
moraju imati uredno odloženu doknmentaciju.

VII.

Ova odluka stupa na snagu danom objave u "Narodnim novinama".

O. br.176/93.

Zagreb, 30. listopada 1993.

Predsjedriik Savjeta Narodne banke Hrvatske

Guverner Narodne banke Hrvatske

**dr: Pero Jurković, v. r.**

---

Obrazac 1

Naziv banke : \_\_\_\_\_\_\_\_\_\_\_\_\_\_\_\_\_\_\_

Matični broj : \_\_\_\_\_\_\_\_\_\_\_\_\_\_\_\_\_\_\_

IZVJEŠĆE

o prodaji odnosno kupnji deviza na dan

- u apsolutnim iznosima strane valute

- u apsolutnim iznosima HRD

1 Red. br.

2 Šifra valute

3 Oznaka valute

KUPNJA

4 Iznos (val)

5 Iznos (HRD)

PRODAJA

6 Iznos (val)

7 Iznos (HRD)

KONTROLNI ZBROJ

Uputa za popunu obrasca 1

Osnovne napomene:

a) unose se SVE kupnje i prodaje deviza izmedu banke i

domaćih pravnih osoba kao i osoba iz članka 4. stavka 3. Zakona o osnovama
deviznog sustava deviznog poslovanja i prometu zlata, te banke i stranih
pravnih osoba. Ne iskazuju se kupnje i prodaje fizičkim osobama. Podaci
se unose temeljem isprava banke o kupnji i prodaji deviza;

b) unose se zaokruženi iznosi, bez decimalnih mjesta.; c) podaci se
mogu dostavljati nakon 14.00 sati za kupoprodaje od toga dana, a najksnije
do 12.00 sati slijedećeg dana;

d) podatke treba obavezno unositi pisačim strojem.

Način popune :

a) u kolonu 4 unosi se UKUPNA KUPNJA POJEDINE VALUTE;

b) u kolonu 5 unosi se UKUPNO IZVRŠENA isplata protuvrijednost u domaćoj
valuti UKUPNO za svaku pojedinu stranu valutu iz kolone 4;

c) u kolonu 6 unosi se UKUPAN IZNOS PRODAJE POJEDINE STRANE VALUTE;

d) u kolonu 7 unosi se UKUPNO ostvarena naplata protuvrijednosti u domaćoj
valuti UKUPNO za svaku pojedinu stranu valutu iz kolone 6;.

e) na kraju izvješća unijeti KONTROLNI ZBROJ kolona 4, 5,6, i 7, što
znači da se unose i zbrojevi kolone,4 i 6, bez

obzira što se zbrajaju različite valute.

Obrazac 2

Naziv banke: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matični broj :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IZVJEŠĆE

o prodaji deviza neposredno između banaka na dan\_\_\_\_\_\_\_\_\_\_\_\_

- u apsolutnim iznosima strane valute

- u apsolutnim iznosim HRD :

1 Red.br.

2 Šifra valute

3 Oznaka valute

PRODAJA

4 Iznos u stranoj valuti

5 Iznos ( HRD )

KONTROLNI ZBROJ :

Uputa za popunu obrasca 2

Osnovne napomene:

a) Obrazac popunjava SAMO BANKA PRODAVATELJ, temeljem zaključnica;

b) Unose se zaokruženi iznosi, bez decimalnih mjesta;

c) Podaci se dostavljaju do 12.00 sati sljedećeg dana za prethodni dan
;

d) u izvješće NE TREBA UKLJUČITI PRODAJE NARODNOJ BANCI HRVATSKE; e)
u izvješće se NE UKLJUČUJU devizne arbitraže između banaka;

f) podatke treba obavezno unositi pisačim strojem. Način popune:

a) podaci u koloni 4 iskazuju se u UKUPNOM IZNOSU prodane strane vaIute,
po stranini valutama pojedinačno; ·

b) u koIonu 5 unosi se UKUPNA protuvrijednost u domaćoj valuti UKUPNOG
iznosa prodane pnjedine strane valute

iz kolone 4;

c) na kraju izvješća unijeti KONTROLNI ZBROJ kolona 4, i 5 što znači
da se unosi i zbroj kolone 4 bez obzira što se zbrajaju različite valute.

Odluka, NN 99/1993-1922
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)